text: হাসান উদ্দিন সরকার বাংলাদেশ জাতীয়তাবাদী দলের রাজনীতিবিদ, মুক্তিযুদ্ধা ও গাজীপুর-২ আসনের সাবেক সংসদ সদস্য।
  
  জন্ম ও প্রাথমিক জীবন 
  হাসান উদ্দিন সরকার গাজীপুর জেলায় জন্মগ্রহণ করেন।
  
  রাজনৈতিক ও কর্মজীবন 
  হাসান উদ্দিন সরকার টঙ্গীর একজন শ্রমিক নেতা ছিলেন। বর্তমানে তিনি গাজীপুর মহানগর বিএনপির সভাপতি ও বাংলাদেশ জাতীয়তাবাদী দলের জাতীয় নির্বাহী কমিটির সদস্য। তিনি  ১৯৭৪ সালে টঙ্গি পৌরসভা পৌরসভার প্রথম চেয়ারম্যান ও গাজীপুর জেলা পরিষদের চেয়ারম্যান ছিলেন। ২০১৮ সালে গাজীপুর সিটি করপোরেশনের নির্বাচনে তিনি বিএনপির মেয়র প্রার্থী ছিলেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে গাজীপুর-২ আসন থেকে পরপর দুইবার সংসদ সদস্য নির্বাচিত হয়েছিলেন। জুন ১৯৯৬ সালের সপ্তম জাতীয় নির্বাচনে জাতীয় পার্টির মনোনয়ন নিয়ে, ২০০১ সালের অষ্টম ও ২০০৮ সালের নবম জাতীয় নির্বাচনে বাংলাদেশ জাতীয়তাবাদী দলের মনোনয়ন নিয়ে নির্বাচনে অংশ নিয়ে তিনি পরাজিত হন।
  
  বিতর্ক 
  হাসান উদ্দিন সরকারের ভাই নুরুল ইসলাম সরকার আহসানউল্লাহ মাস্টার হত্যার দায়ে দোষী সাব্যস্ত হয়েছেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:গাজীপুর জেলার রাজনীতিবিদ
  বিষয়শ্রেণী:জাতীয় পার্টির সাবেক রাজনীতিবিদ
  বিষয়শ্রেণী:বাংলাদেশ জাতীয়তাবাদী দলের রাজনীতিবিদ
  বিষয়শ্রেণী:তৃতীয় জাতীয় সংসদ সদস্য
  বিষয়শ্রেণী:চতুর্থ জাতীয় সংসদ সদস্য
title: হাসান উদ্দিন সরকার